sagorsarker/bangla-wikipedia huggingface dataset:
মনাকষা ইউনিয়ন

মনাকষা রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলার একটি ইউনিয়ন। শিবগঞ্জ পৌরসভা থেকে ৭ কিলোমিটার উত্তর পশ্চিমে মনাকষা ইউনিয়ন পরিষদ অবস্থিত।
মনাকষা ইউনিয়ন চাঁপাইনবাবগঞ্জ জেলা, শিবগঞ্জ উপজেলা এর ৭ কিলোমিটার উত্তরে অবস্থিত। এ ইউনিয়নের উত্তরে বিনোদপুর, দক্ষিণে দূর্লভপুর ইউনিয়ন, পূর্বে শ্যামপুর ইউনিয়ন, পশ্চিমে ভারতের পশ্চিম বঙ্গ।
সড়ক পথ- চাঁপাইনবাবগঞ্জ জেলা সদর হইতে সম্পূর্ণ পাকা সড়ক পথে ১৯ কি.মি. চলার পর শিবগঞ্জ উপজেলা পরিষদ তারপর আবার সড়ক পথে ৭ কি.মি. চলার পর অত্র মনাকষা ইউনিয়নে আসা যায়।
নদী পথ- মহানন্দা ও পাগলা নদী পথে অত্র ইউনিয়নে আসা যায়।
ইউনিয়ন পরিষদের জন্ম হয়েছিল ব্রিটিশ আমলে চৌকিদারি পঞ্চায়েত নামে। পরবর্তীতে তৎকালিন ব্রিটিশ শাসক লর্ড রিপন স্থানীয় স্বায়ত্বশাসন আইন চালুর মাধ্যমে এর নামকরণ করেন ইউনিয়ন কমিটি। ১৯১৯ সালে এর নাম পরিবর্তন করে ইউনিয়ন বোর্ড করা হয়। পাকিস্তান আমলে এর নাম হয় ইউনিয়ন কাউন্সিল। পরবর্তীতে এর নামকরণ করা হয় ইউনিয়ন পরিষদ। মনাকষা ইউনিয়ন পরিষদ ১৯৩৬ সালে প্রতিষ্ঠিত হয়। বর্তমানে মনাকষা ইউনিয়নের বয়স ৮০ বছর প্রায়। কালের পরিক্রমায় এই ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজ ও সমুজ্জ্বল।
২০০১ সালের শিক্ষা জরীপ অনুযায়ী এখানকার শিক্ষার হার ৬০%। এখানে রয়েছেঃ
মনাকষা-৬৩৪২। মনাকষা ডাকঘর চাঁপাইনবাবগঞ্জ জেলার শিবগঞ্জ উপজেলার মনাকষা ইউনিয়নের ডাকঘর। শিবগঞ্জ পৌরসভা থেকে ৯ কিলোমিটার উত্তর পশ্চিমে মনাকষা ডাকঘর অবস্থিত।
মুস্তফা লুৎফুল্লাহ

মুস্তফা লুৎফুল্লাহ (জন্মঃ ১৫ ডিসেম্বর ১৯৬১) একজন বাংলাদেশী রাজনীতিবিদ ও সাবেক সংসদ সদস্য। তিনি বাংলাদেশ ওয়ার্কাস পার্টির সদস্য। তিনি ২০১৪ এবং ২০১৯ সালে তার নির্বাচনী এলাকা সাতক্ষীরা-১ থেকে সাংসদ নির্বাচিত হন।
মুস্তফা লুৎফুল্লাহ ১৯৬১ সালের ১৫ ডিসেম্বর জন্মগ্রহণ করেন। মুস্তফা লুৎফুল্লাহ এল.এল.বি ডিগ্রীপ্রাপ্ত ব্যক্তি।
পেশাগত জীবনে মুস্তফা লুৎফুল্লাহ একজন আইনজীবী।
মুস্তফা লুৎফুল্লাহ বাংলাদেশ ওয়ার্কার্স পার্টির রাজনৈতিক আদর্শে বিশ্বাস করেন। তিনি ওয়ার্কার্স পার্টির পলিট ব্যুরোর একজন সদস্য। দলের মনোনয়ন নিয়ে ২০১৪ সালে বাংলাদেশ জাতীয় সংসদ নির্বাচনে অংশগ্রহণ করেন এবং সাংসদ নির্বাচিত হন।
২০১৪ সালের ৫ জানুয়ারি বাংলাদেশে ১০ম জাতীয় সংসদ নির্বাচন অনুষ্ঠিত হয়। এটি সাতক্ষীরা জেলায় অবস্থিত জাতীয় সংসদের ১০৫নং আসন। আসনটি সাতক্ষীরা জেলার তালা ও কলারোয়া উপজেলা নিয়ে গঠিত। উক্ত নির্বাচনে মুস্তফা লুৎফুল্লাহর নিকটতম প্রতিদ্বন্দী ছিলেন স্বতন্ত্র প্রার্থী সরদার মুজিব। নির্বাচনে মোট ভোট পড়েছিলো ১১৫৮১৩টি। এর মধ্যে ৯২,২০০ ভোট পেয়ে মুস্তফা লুৎফুল্লাহ সাংসদ নির্বাচিত হন, যা মোট ভোটের ৭৯.৬% ছিলো। স্বতন্ত্র প্রার্থী সরদার মুজিব পেয়েছিলেন ২৩,৬১৩ ভোট।
মুস্তফা লুৎফুল্লাহর স্ত্রীর নাম নাসরীন খান লিপি। এই দম্পতির এক ছেলে ও এক মেয়ে আছে। সে খুলনা পলিটেকনিক ইনস্টিটিউট থেকে ইলেক্ট্রিক্যাল ইঞ্জিনিয়ারিং এ ডিপ্লোমা ইঞ্জিনিয়ারিং পাশ করে ঢাকার ড্যাফোডিল বিশ্ববিদ্যালয়ে বিএসসি করছিলো। মুস্তফা লুৎফুল্লাহর মেয়ের নাম অদিতি আদৃতা সৃষ্টি।
শেখ হাফিজুর রহমান

শেখ হাফিজুর রহমান (জন্ম ৩১ মার্চ ১৯৫২) একজন বাংলাদেশী রাজনীতিবিদ ও সাবেক সংসদ সদস্য। তিনি দশম জাতীয় সংসদের সদস্য হিসেবে দায়িত্ব পালন করেন। তার নির্বাচনী এলাকা নড়াইল-২। তিনি বাংলাদেশের ওয়ার্কার্স পার্টির সদস্য।
হাফিজুর রহমান ১৯৫২ সালের ৩১ মার্চ জন্মগ্রহণ করেন। হাফিজুর রহমান বিএ পাস করার পর এলএলবি ডিগ্রী অর্জন করেন।
পেশাগত জীবনে হাফিজুর রহমান একজন আইনজীবী। তিনি 'বাঁধন ডেইরি এন্ড এগ্রো' এর মালিক। নড়াইলের লক্ষীপাশা গ্রামে ২০০৪ সালে বিভিন্ন প্রজাতির ৪টি গরু দিয়ে নিজ বাড়িতে গরুর খামারের যাত্রা শুরু করেন তিনি। আস্তে আস্তে খামারে গরুর সংখ্যা বাড়তে থাকে। ২০০৯ সালে খামারটি কচুবাড়িয়া গ্রামে স্থানান্তর করেন। প্রায় এক একর জমিতে খামারের কার্যক্রম শুরু হয়। ২০১৭ সালের ডিসেম্বর পর্যন্ত খামারে ছোট-বড় দিয়ে গরুর সংখ্যা ৫৯টি। ফ্রিজিয়ান, ইন্ডিয়ান শংকর, ন্যাড়া মুন্ডু ও মিশন প্রজাতির গরু রয়েছে এই খামারে।
হাফিজুর রহমান বাংলাদেশ ওয়ার্কার্স পার্টির রাজনৈতিক আদর্শে বিশ্বাস করেন। তিনি দলটির বাংলাদেশের ওয়ার্কার্স পার্টির নড়াইল জেলা সভাপতি। দলের মনোনয়ন নিয়ে ২০১৪ সালে বাংলাদেশ জাতীয় সংসদ নির্বাচনে অংশগ্রহণ করেন এবং সাংসদ নির্বাচিত হন।
২০১৪ সালের ৫ জানুয়ারি বাংলাদেশে ১০ম জাতীয় সংসদ নির্বাচন অনুষ্ঠিত হয়। হাফিজুর রহমান নড়াইল-২ আসন থেকে নির্বাচনে প্রার্থী হন। এটি নড়াইল জেলায় অবস্থিত জাতীয় সংসদের ৯৪নং আসন। আসনটি নড়াইল জেলার লোহাগড়া উপজেলা, আর কালোড়া ইউনিয়ন, বিচালি ইউনিয়ন, ভদ্রবিলা ইউনিয়ন, সিঙ্গাশোপুর ইউনিয়ন, শেখ হাটি ইউনিয়ন ব্যতীত নড়াইল সদর উপজেলা নিয়ে গঠিত। উক্ত নির্বাচনে হাফিজুর রহমানের নিকটতম প্রতিদ্বন্দী ছিলেন স্বতন্ত্র প্রার্থী মোহাম্মদ সৌরভ হোসাইন বিশ্বাস। নির্বাচনে মোট ভোট পড়েছিলো ১০৭৪৩৭টি। এর মধ্যে ৮৫,১১৭ ভোট পেয়ে হাফিজুর রহমান সাংসদ নির্বাচিত হন, যা মোট ভোটের ৮১.০৫ ছিলো। স্বতন্ত্র প্রার্থী মোহাম্মদ সৌরভ হোসাইন বিশ্বাস পেয়েছিলেন ২২,৩২০ ভোট।
কিশিম জেলা

কিশিম জেলা (এছাড়াও: কেশিম নামেও পরিচিত) পূর্ব আফগানিস্তানের বাদাখশন প্রদেশের ২৯ টি জেলার মধ্যে অন্যতম একটি জেলা। জেলাটি কেশিম উপত্যকার মধ্যে অবস্থান করছে এবং প্রদেশটির পশ্চিম প্রান্তে প্রাথমিকভাবে গ্রামীণ এলাকা গঠন করা হয়েছিল। এখানে প্রায় ৬৩,০০০ এর উপরে বাসিন্দাদের বসতবাড়ি রয়েছে, যার ফলে এটি প্রদেশটির দ্বিতীয় বৃহত্তম জনবহুল জেলা হিসেবে মর্যাদা লাভ করেছে।
আফগানিস্তান তথ্য ব্যবস্থাপনা পরিষেবার মানচিত্র
শেখ ফজলে নূর তাপস

শেখ ফজলে নূর তাপস (জন্ম: ১৯ নভেম্বর ১৯৭১) একজন বাংলাদেশী আইনজীবী ও বাংলাদেশ আওয়ামী লীগের রাজনীতিবিদ যিনি ঢাকা দক্ষিণ সিটি কর্পোরেশনের মেয়র ছিলেন।
তাপস ১৯৭১ সালের ১৯ নভেম্বর ঢাকায় জন্মগ্রহণ করেন। তার পিতার নাম শেখ ফজলুল হক মনি ও মাতার নাম আরজু মনি। তিনি ১৯৯৬ সালে যুক্তরাজ্যের ওলভারহ্যাম্পটন বিশ্ববিদ্যালয় থেকে আইনবিদ্যায় স্নাতক (এলএলবি) সম্পন্ন করেন। ১৯৯৭ সালে ‘বার অব ইংল্যান্ড অ্যান্ড ওয়েলস’-এর জেনারেল কাউন্সিলের অধীনে বার ফাইনাল কোর্স সম্পন্ন করেন। তিনি লিংকনস্‌ ইন ও বাংলাদেশ বার কাউন্সিলের একজন সদস্য।
তাপস ২০০১ সাল থেকে হাইকোর্ট বিভাগের একজন আইনজীবী হিসেবে কাজ করছেন। তিনি ২০১০ সালের ২৪শে আগস্ট আপিল বিভাগের একজন আইনজীবী হিসেবে নিয়োগ পান। শেখ মুজিবুর রহমান হত্যা মামলায় তিনি সরকার পক্ষের আইনজীবী হিসেবে কাজ করেন। ২০০৭ সালে তৎকালীন সেনা সমর্থিত তত্ত্বাবধায়ক সরকার আওয়ামী লীগ সভানেত্রী শেখ হাসিনার বিরুদ্ধে মামলা করার পর তাপস শেখ হাসিনার পক্ষে মামলা পরিচালনা করেন। তিনি বঙ্গবন্ধু আওয়ামী আইনজীবী পরিষদের সদস্য সচিব হিসেবে দায়িত্ব পালন করছেন। ১৯৯৮ থেকে ২০০১ সাল পর্যন্ত তিনি তার পিতার প্রতিষ্ঠিত ও বন্ধ হয়ে যাওয়া দৈনিক বাংলার বাণী পত্রিকার প্রকাশক ছিলেন। তিনি ঢাকা বিশ্ববিদ্যালয় সিনেটের সদস্য।
তাপস ২০০৮ সালে নবম জাতীয় সংসদ নির্বাচনে ঢাকা-১২ আসন থেকে আওয়ামী লীগের মনোনয়নে প্রথমবারের মত সংসদ সদস্য নির্বাচিত হন। এ সময় তিনি সংসদে বিদ্যুৎ, জ্বালানী ও খনিজ সম্পদ মন্ত্রণালয় সম্পর্কিত স্থায়ী কমিটি এবং আইন, বিচার ও সংসদ বিষয়ক মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন। পরবর্তীতে ২০১৪ সালে দশম ও ২০১৮ সালের ৩০ ডিসেম্বর একাদশ জাতীয় সংসদ নির্বাচনে ঢাকা-১০ আসন থেকে সংসদ সদস্য নির্বাচিত হন। দশম সংসদে তিনি খাদ্য মন্ত্রণালয় সম্পর্কিত স্থায়ী কমিটির সদস্য ছিলেন।
২০১৯ সালের ২৯ ডিসেম্বর ঢাকা দক্ষিণ সিটি কর্পোরেশন নির্বাচনে আওয়ামী লীগের মেয়র প্রার্থী হিসেবে তাকে মনোনয়ন দেওয়ার পর তিনি জাতীয় সংসদ থেকে পদত্যাগ করেন। তিনি ২০২০ সালের ১ ফেব্রুয়ারি সিটি কর্পোরেশন নির্বাচনে জয়লাভ করেন এবং ১৬ মে মেয়র হিসেবে শপথ গ্রহণ করেন। ১৯ আগস্ট ২০২৪ সালে তিনিসহ দেশের ১২টি সিটি কর্পোরেশনের মেয়রকে অপসারণ করে প্রশাসক নিয়োগ দেওয়া হয়।
তাপস ব্যক্তিগত জীবনে আফরিন তাপসের সাথে বিবাহ বন্ধনে আবদ্ধ হন। এই দম্পতির দুই ছেলে রয়েছে। তাপসের পিতা শেখ ফজলুল হক মনি আওয়ামী লীগের একজন রাজনীতিবিদ ছিলেন এবং এর অঙ্গসংগঠন বাংলাদেশ আওয়ামী যুবলীগ প্রতিষ্ঠা করেন। শেখ মনি বাংলাদেশের সাবেক রাষ্ট্রপতি বঙ্গবন্ধু শেখ মুজিবুর রহমানের ভাগ্নে। এছাড়া, বাংলাদেশের স্বাধীনতা যুদ্ধের গেরিলা বাহিনী মুজিব বাহিনী তার নির্দেশে ও প্রত্যক্ষ তত্ত্বাবধানে গঠিত এবং পরিচালিত হয়েছিল। ১৯৭৫ সালের ১৫ আগস্ট শেখ মুজিবুর রহমান হত্যাকাণ্ডের সময় ফজলুল হক মনি ও আরজু মনিকে হত্যা করা হয়। এই দম্পতির দুই পুত্র যুবলীগের বর্তমান সভাপতি শেখ ফজলে শামস পরশ ও শেখ ফজলে নূর তাপস। শেখ মুজিবুর রহমান তাপসের দাদা এবং বাংলাদেশের সাবেক প্রধানমন্ত্রী শেখ হাসিনা তার ফুফু। শেখ ফজলুল করিম সেলিম তাপসের ছোট কাকা।
টিপু সুলতান (রাজনীতিবিদ)

শেখ মোঃ টিপু সুলতান (জন্মঃ ৫ জানুয়ারি, ১৯৬৭) একজন বাংলাদেশী রাজনীতিবিদ ও সংসদ সদস্য। তিনি ২০১৪ সাল থেকে জাতীয় সংসদের একজন সদস্য হিসেবে দায়িত্ব পালন করছেন। তিনি বাংলাদেশের ওয়ার্কার্স পার্টির বরিশাল জেলা শাখার সাধারণ সম্পাদক।
টিপু সুলতান ১৯৬৭ সালের ৫ জানুয়ারি জন্মগ্রহণ করেন।
টিপু সুলতান বিএ ও এলএলবি ডিগ্রী অর্জন করেছেন।
পেশাগত জীবনে টিপু সুলতান একজন উকিল। এছাড়া তিনি একজন নির্বাচিত সাংসদ।
টিপু সুলতান তিনি বাংলাদেশের ওয়ার্কার্স পার্টির সদস্য। তিনি ওয়ার্কার্স পার্টি থেকে নির্বাচিত সাংসদ। তার নির্বাচনী এলাকা হলো বরিশাল-৩। এটি বরিশাল জেলায় অবস্থিত জাতীয় সংসদের ১২১নং আসন। আসনটি বরিশাল জেলার মুলাদী উপজেলা ও বাবুগঞ্জ উপজেলা নিয়ে গঠিত। বাংলাদেশ যুব মৈত্রীর বরিশাল জেলা শাখার সভাপতি হিসেবে টিপু সুলতান দায়িত্ব পালন করেছেন।
২০১৪ সালের জাতীয় সংসদ নির্বাচনে বরিশাল-৩ আসনে মোট ৫৯,০০৯টি ভোট পড়ে। এর মধ্যে ৩৫,৬০২টি ভোট পেয়েছেন টিপু সুলতান, যা মোট ভোটের ৬০.৩%। তার নিকটতম প্রতিদ্বন্দী জাতীয় পার্টির গোলাম কিবরিয়া টিপু পেয়ছেন ২৩,৪০৭টি ভোট, যা মোট ভোটের ৩৯.৭%%।
পারিবারিক জীবনে টিপু সুলতান ২ জন কন্যা সন্তানের জনক।
তেলেভাজা

তেলেভাজা এক রকমের মুখরোচক খাবার। তেলেভাজা বিভিন্ন পদের বা রকমের হয়। তেলেভাজা বাংলা ও বাঙালির খাদ্য দ্রব্যের একটি অবিচ্ছিন্ন অংশ। তবে প্রতিটি ক্ষেত্রেই তেলে ভাজার পড়েই খাদ্য দ্রব্যটি তৈরি হয়। এই জন্য এই রকম নামকরণ। তেলেভাজার প্রতিটি পদের একটি করে নাম রয়েছে। তেলেভাজা বলতে প্রধানত বেগুন, কুমড়ো, পেঁয়াজ, মরিচ ও আলুর সঙ্গে বেসনের পাতলা আবরণ দিয়ে তেলের মধ্যে ভাজার পর তৈরি হয় তেলে ভাজা।
বেগুল দিয়ে তৈরি হওয়া তেলেভাজাকে বেগুনি বলা হয়, যা খিচুড়ির সাথে অথবা সান্ধ্য খাবার হিসেবে মুড়ির সাথে খাওয়ার প্রচলন রয়েছে।
অর্থনীতিতে স্বাধীনতা পুরস্কার

অর্থনীতিতে স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশে অর্থনীতি পাঠ, গবেষণা ও প্রায়গিক ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ২০১৩ সালে প্রথমবারের মতো স্বদেশ রঞ্জন বোসকে “অর্থনীতিতে স্বাধীনতা পুরস্কার” প্রদান করা হয়।
রতনপুর ইউনিয়ন, নবীনগর

রতনপুর বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
রতনপুর ইউনিয়নের আয়তন ৬,২৯২ একর (২৫.৪৬ বর্গ কিলোমিটার)।
২০১১ সালের আদমশুমারি অনুযায়ী রতনপুর ইউনিয়নের মোট জনসংখ্যা ২৬,৭০৩ জন। এর মধ্যে পুরুষ ১১,১৫৯ জন এবং মহিলা ১৪,৫৪৪ জন। মোট পরিবার ৫,৩৭৪টি। জনসংখ্যার ঘনত্ব প্রতি বর্গ কিলোমিটারে প্রায় ১,০৪৯ জন।
নবীনগর উপজেলার দক্ষিণ-পশ্চিমাংশে রতনপুর ইউনিয়নের অবস্থান। এ ইউনিয়নের পূর্বে সাতমোড়া ইউনিয়ন, উত্তরে রসুল্লাবাদ ইউনিয়ন ও শ্যামগ্রাম ইউনিয়ন, পশ্চিমে বাঞ্ছারামপুর উপজেলার দড়িকান্দি ইউনিয়ন ও ফরদাবাদ ইউনিয়ন এবং দক্ষিণে কুমিল্লা জেলার মুরাদনগর উপজেলার শ্রীকাইল ইউনিয়ন অবস্থিত।
রতনপুর ইউনিয়ন নবীনগর উপজেলার আওতাধীন ২১নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ। এটি ১৩টি মৌজায় বিভক্ত। এই ইউনিয়ন গ্রাম ১৪ টি গ্রাম সমূহঃ ১. শাহপুর ২. রতনপুর ৩. চতরংখলা ৪.বলদিবাড়ি ৫. বাউচাইল ৬.দামলা ৭. গোলপুকুরিয়া ৮. বাজে বিশারা ৯.দুবাচাইল ১০. ভিটি বিষাড়া ১১. মাঝিয়ারা ১২. প্যারাকান্দি ১৩. খাগাতুয়া ১৪. যসাতুয়া 
২০১১ সালের আদমশুমারি অনুযায়ী রতনপুর ইউনিয়নের সাক্ষরতার হার ৪৪.৪%। এ ইউনিয়নে ৩টি মাধ্যমিক বিদ্যালয়, ১টি কারিগরী শিক্ষা প্রতিষ্ঠান ও ১৫টি প্রাথমিক বিদ্যালয় রয়েছে। ১টি ইউনিয়ন উপ স্বাস্থ্য কেন্দ্র এবং ৪ টি কমিউনিটি ক্লিনিক। 
১. শাহ্পুর জয়দুনেছা উচ্চ বিদ্যালয় ; শাহ্পুর।
২. রতনপুর আব্দুল্লাহ উচ্চ বিদ্যালয় ; রতনপুর। 
৩. দামলা সরকারি প্রাথমিক বিদ্যালয়, দামলা
স্বাস্থ্য প্রতিষ্ঠানঃ 
> রতনপুর ইউনিয়ন উপ স্বাস্থ্য কেন্দ্র ; রতনপুর। 
১. শাহপুর কমিউনিটি ক্লিনিক; শাহপুর। 
২. যসাতুয়া কমিউনিটি ক্লিনিক ; যসাতুয়া। 
৩. দুবাচাইল কমিউনিটি ক্লিনিক ; দুবাচাইল। 
৪. ভিটি বিষাড়া কমিউনিটি ক্লিনিক ; ভিটি বিষাড়া। 
৫. বাউচাইল কমিউনিটি ক্লিনিক ; বাউচাইল (নতুন নির্মাণাধীন)
স্থানীয় যমুনা (নবাব ফারুকি কর্তৃক খননকৃত খালকে স্থানীয়রা যমুনা নদী বলে) তিতাস খাল, এছাড়াও সেচ ও সড়ক পথ তৈরির জন্য অনেক খাল রয়েছে। হ্রদের সাথে সংযুক্ত হয়েছে ইউনিয়নের একাধিক গ্রামের খাল। এ হ্রদটি ব্রাহ্মণবাড়িয়া জেলা ও কুমিল্লা জেলাকে বিভক্ত করেছে।
রতনপুর ইউনিয়নে সাতটি হাট-বাজার রয়েছে। যথা: মাঝিয়ারা বাজার, খাগাতুয়া বাজার, যসাতুয়া বাজার, রতনপুর বাজার, শাহপুর বাজার,ভিটি বিষাড়া বাংলা বাজার ও ভিটি বিষাড়া নতুন বাজার। এছাড়াও সাপ্তাহিক হাট রয়েছে।
গাজী ম.ম. আমজাদ হোসেন মিলন

গাজী ম.ম. আমজাদ হোসেন মিলন (১১ নভেম্বর ১৯৪৯–১৮ এপ্রিল ২০২১) বাংলাদেশের সিরাজগঞ্জ জেলার রাজনীতিবিদ ও মুক্তিযোদ্ধা যিনি সিরাজগঞ্জ-৩ আসনের সংসদ সদস্য ছিলেন।
আমজাদ হোসেন মিলন ১১ নভেম্বর ১৯৪৯ সালে সিরাজগঞ্জের তাড়াশের মাগুরাবিনোদ ইউনিয়নের মাগুরা গ্রামে জন্মগ্রহণ করেন। তার পিতা মৃত ম ম আব্দুর রহমান বিনোদী ও মাতা মৃত অছিরন নেছা। তিনি বিবাহিত ও তাদের দুই ছেলে, দুই মেয়ে।
তিনি তাড়াশ ইসলামিয়া পাইলট উচ্চ বিদ্যালয়ে লেখাপড়া শেষ করে নাটোরের গুরুদাসপুর কলেজে থেকে এইচএসসি পাস করেন।
আমজাদ হোসেন মিলন ১৯৫২ সালের ভাষা আন্দোলন ১৯৬২ সালের শিক্ষা আন্দোলন ১৯৬৬ সালের ছয় দফা এবং ১৯৭১ এর মুক্তিযুদ্ধে গুরুত্বপূর্ণ ভূমিকা পালন করেন। ১৯৬৯ সালে তিনি তাড়াশ থানা ছাত্রলীগের সাধারণ সম্পাদক ছিলেন।
তিনি ওয়ামী লীগের জাতীয় নির্বাহী পরিষদের সদস্য, সিরাজগঞ্জ জেলা আওয়ামী লীগের কৃষি বিষয়ক সম্পাদক, ত্রাণ ও সমাজকল্যাণ সম্পাদক এবং তাড়াশ উপজেলা আওয়ামী লীগের সাধারণ সম্পাদক ও সভাপতি হিসেবে দায়িত্ব পালন করেন।
তিনি দুই মেয়াদে মাগুরা বিনোদ ইউনিয়নের চেয়ারম্যান ছিলেন। আওয়ামী লীগের প্রার্থী হিসেবে তিনি ১৯৯০ সালে এবং ২০০৯ সালে তাড়াশ উপজেলা পরিষদের চেয়ারম্যান নির্বাচিত হন।
৬ অক্টোবর ২০১৪ সালে সিরাজগঞ্জ-৩ আসনের তৎকালীন সংসদ সদস্য ইসহাক হোসেন তালুকদারের মৃত্যুর পর উপনির্বাচনে তিনি বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।
তিন মেয়াদে তাড়াশ উপজেলা মুক্তিযোদ্ধা সংসদের কমান্ডার হিসেবে দায়িত্ব পালন করেন তিনি।
আমজাদ হোসেন মিলন ১৮ এপ্রিল ২০২১ সালে সিরাজগঞ্জের এনায়েতপুর খাজা ইউনুচ আলী মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন।
পুনঃচালিত পরীক্ষন

যখন একজন সাক্ষী যুক্তরাষ্ট্রের বৈচারিক প্রক্রিয়াতে বিবৃতি দিতে দাড়ায়; তখন এই প্রক্রিয়াটিকে বলে সরাসরি বিবৃতিদান, তারপর বিপরীত পক্ষের উকিল যখন সাক্ষীকে জেরা করা শুরু করেন; সে প্রক্রিয়াটিকে পুনঃচালিত পরীক্ষন (ইংরেজি: redirect examination) বলে। তবে একাজটি করার পুর্বে বিচারকের কাছে বিপরীত পক্ষের উকিলকে প্রার্থনা করতে হয়।
অস্ট্রেলিয়া, কানাডা এবং দক্ষিণ আফ্রিকায় এই প্রক্রিয়াটি রি-এক্সামিনেশন (re-examination) নামে পরিচিত।
বৈরী সাক্ষী

বৈরী সাক্ষী (ইংরেজি hostile witness) কে প্রতিকূল সাক্ষী (adverse witness) বা একজন অসুবিধাজনক সাক্ষী (unfavorable witness) ও বলা হয়। বৈরী সাক্ষী হল এমন এক সাক্ষী, যাকে উকিল বা কোনো পক্ষ তার নিজের সমর্থনে ডাকলেও; বিচারে প্রত্যক্ষ পরীক্ষণ এর সময় সে শত্রুভাবাপন্ন বিবৃতি দেয়।
ডিরেক্ট এক্সামিনেশন চলার সময় যদি এটর্নী দেখতে পান; তার ডাকা সাক্ষী; তারই মক্কেলের বিরুদ্ধে সাক্ষী দিছে; তাহলে এটর্নি আদালতের বিচারকের কাছে অনুরোধ করতে পারবে; যাতে সে সাক্ষীকে বৈরী সাক্ষী হিসেবে ঘোষিত করা হয়। যদি আদালত এ প্রার্থনা মঞ্জুর করে, তাহলে এটর্নি সেই সাক্ষীকে চাহিদাভিমুখী প্রশ্ন কর‍তে পারবে। চাহিদাভিমুখী প্রশ্নতে উত্তর প্রস্তাবনা করা হতে পারে, (যেমনঃ"তুমি আমার, মক্কেলকে এই চুক্তি সই করতে দেখেছ, ঠিক?") অথবা সাক্ষীর বিবৃতিকে চ্যালেঞ্জ করে (সন্দেহ উথ্থাপন) করতে পারে। নিয়ম অনুসারে চাহিদাভিমুখী প্রশ্ন শুধুমাত্র ক্রস এক্সামিনেশনে প্রযোজ্য কিন্তু বৈরী সাক্ষী এই নিয়মের একটি ব্যতিক্রম।
ক্রস-এক্সামিনেশন বিরোধী পার্টির এটর্নী দ্বারা অনুষ্ঠিত হয়। সাক্ষী যদি বৈরী হয়; তাহলে যে পক্ষ সাক্ষীকে ডেকেছে; সে পক্ষ সাক্ষীকে চাহিদাভিমুখী প্রশ্ন আদালতের অনুমতি ব্যতীত করতে পারে না। এটর্নিদ্বয় বৈরী সাক্ষীকে গেসটাল্ট মনস্তত্ব ব্যবহার করে প্রভাবিত করে; পরিস্থিতি কেমন ছিল, তা সাক্ষীর থেকে জেনে নেয় বড় মামলাগুলোর ক্ষেত্রে আইনজীবী বৈরী সাক্ষীর উত্তর কেমন হতে পারে; তা বিচার শুরুর পুর্বেই আন্দাজ করে নেন এবং সে অনুযায়ী কৌশল সাজান। বিচার চলাকালে যদি প্রয়োজন হয়; তাহলে তিনি ব্যবহার করেন।
নিউ সাউথ ওয়ালস রাজ্যে এই অসুবিধাজনক সাক্ষী ('unfavourable witness') শব্দটিকে ইভিডেন্স এক্টের ৩৮ অনুচ্ছেদ অনুযায়ী সংজ্ঞায়িত করা হয়েছে। এই অনুচ্ছেদ বাদীপক্ষকে তার নিজের সাক্ষীকেই ক্রস-এক্সামাইন করার অনুমতি দিয়েছে। উদাহরণস্বরুপ, যদি বাদীপক্ষ আদালত এর সম্মুখে মামলার সাথে সংগতিপুর্ণ সকল সাক্ষীকে আহ্বান করে, আর একটিও প্রমাণ যদি বাদীপক্ষের জন্য অসুবিধাজনক পরিস্থিতির উদ্রেক করে, বা বাদীপক্ষের মামলাকে অসমর্থন করে, বা সাক্ষীর বিবৃতি অসামঞ্জস্য হয়; তবে ১৯২ নং অনুচ্ছেদ অনুসারে বাদীপক্ষ আদালত ত্যাগ করার ইচ্ছা রাখতে পারে এবং সাক্ষীর দেওয়া বিবৃতি বা প্রমাণ কতটা সঠিক, তা সাক্ষীকে জেরা করে জেনে নিতে পারে।
কোহিস্তান জেলা

কোহিস্তান জেলা (, "Šahrestâne Kuhistân") পূর্ব আফগানিস্তানের বাদাখশন প্রদেশের ২৯ টি জেলার মধ্যে অন্যতম একটি জেলা। ১৯৯৫ সালে এটি রাঘ জেলার অংশ হিসেবে গঠন করা হয়েছিল এবং এখানকার জনসংখ্যা প্রায় ৩৫,০০০ এর উপরে বাসিন্দাদের বসতবাড়ি রয়েছে।
আফগানিস্তান তথ্য ব্যবস্থাপনা পরিষেবার মানচিত্র
কুরান ওয়া মুঞ্জান জেলা

কুরান ওয়া মুঞ্জান জেলা পূর্ব আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা। জেলাটি হিন্দুকুশ পর্বতমালার পাশাপাশি অবস্থান করছে এবং জনসংখ্যার প্রায় ৮,০০০ জন বাসিন্দাদের বসতবাড়ি রয়েছে এখানে। জেলাটির প্রশাসনিক কেন্দ্র হচ্ছে কুরান ওয়া মুঞ্জান।
২০১৫ সালের ২৬ শে অক্টোবর হিন্দুকুশ পর্বতমালায় যে ভূমিকম্পটি হয়েছিল তা এখান থেকে মাত্র ৪৫ কিলোমিটার উত্তরে অবস্থিত।
মুগের জিলিপি

মুগের জিলিপির উৎপত্তি নিয়ে একাধিক মত প্রচলিত আছে। একটি মত অনুসারে নাড়াজোল রাজবাড়ির আনুকূল্যে মিষ্টিটির প্রচলন হয়। নাড়াজোল জমিদারি অঞ্চলে প্রচুর পরিমাণে মুগ কলাই উৎপন্ন হত, ফলে মিষ্টিটি সহজলভ্য হয়ে ওঠে। দ্বিতীয় মত অনুসারে মুগের জিলিপি প্রস্তুত করেন পাঁশকুড়ার নিকটবর্তী হাউরের জনৈক পুলিনবিহারি ভৌমিক। তার উত্তরসূরী কিশোরী রঞ্জন পাল, কালিপদ প্রামানিক, বাসুদেব মণ্ডল, শুকদেব সরকার, সুধীর কুমার পাড়ুই এর নাম জড়িয়ে রয়েছে এই মিষ্টির সাথে।
মুগের জিলিপির প্রধান উপকরণ মুগ ডাল, ঘি ও চিনি। জলে ভেজানো মুগ ডাল প্রথমে শীল নোড়ায় বেঁটে নেওয়া হয়। তারপর সেই মুগ ডাল বাঁটাকে ফেটানো হয়। ফেটানো পদার্থটিকে খামি বলে। মুগের জিলিপির স্বাদ নির্ভর করে খামি প্রস্তুতির উৎকৃষ্টতার উপর। সুস্বাদু মুগের জিলিপির খামি এমন হতে হয় যে খামি জলে দিলে তা ভেসে ওঠে। খামি প্রস্তুত করার পর সেই খামিকে মাটির মালসায় রেখে তাকে, তা কাপড় দিয়ে ঢেকে, সারা রাত খোলা আকাশের নিচে রেখে দেওয়া হয়। পরের দিন সেই খামি ঘিয়ে না তেলে ভেজে চিনি রসে ডুবিয়ে প্রস্তুত হয় মুগের জিলিপি। মুগের জিলিপির জন্য কেশর মেশানো চিনির রস প্রস্তুত করা হয়। এর জন্য মুগের জিলিপির রঙ হয় সোনালি। জিলিপির স্বাদ বাড়াতে কখনও কখনও মৌরী অথবা জিরে গুঁড়ো ব্যবহার করা হয়। মুগের জিলিপি আকারেকারে ছানার জিলিপির মত্, তবে এর পাপড়ি মোটা ও বর্ণ হলুদ।
ইনফোসিস

ইনফোসিস বা ইনফি একটি ভারতীয় তথ্য প্রযুক্তি সংস্থা। এটি ভারতের অন্যতম পুরনো এবং প্রধান তথ্যপ্রযু্ক্তি সংস্থা। এই সংস্থাটিতে দুই লক্ষ কর্মী কাজ করেন।
ইনফোসিস অর্থ, বীমা, উৎপাদন এবং অন্যান্য ডোমেনের সংস্থাগুলি সফ্টওয়্যার বিকাশ, রক্ষণাবেক্ষণ এবং স্বতন্ত্র বৈধকরণ পরিষেবা সরবরাহ করে।
সাম্প্রতিক কালে ভারত সরকারের আয়কর দপ্তরের আয়কর জমা-কারী পোর্টালের নবীনকরণ প্রকল্প পেয়েছে ও সম্পন্ন করেছে।
পোর্টল্যান্ড সিমেন্ট

পোর্টল্যান্ড সিমেন্ট (portland
cement)
আধুনিক সিমেন্টের একটি প্রকরণ। সাধারণত এই
সিমেন্ট সাধারণ সকল ধরনের নির্মাণ কাজে বহুল
পরিমাণে ব্যবহৃত হয়। এই কারণে একে অনেক সময়
OPC (Ordinary Portland Cement)
বলা হয়। এই সিমেন্ট কংক্রিট, মশল্লা
(mortar), এবং স্টাকো (stucco)-তে
ব্যবহৃত হয়। এই সিমেন্ট তৈরিতে মূল উপাদান
হিসাবে পোর্টল্যান্ড ক্লিঙ্কার ব্যবহার করা হয়।
পোর্টল্যান্ড ক্লিঙ্কার
চুনা পাথর (ক্যালসিয়াম কার্বোনেট, CaCO3)
সাথে সামান্য কাদা বা এ্যালুমিনো সিলিকেট
(Al 2SiO5) মিশিয়ে একটি বিশেষায়িত চুল্লি বা
কিলন(Kiln)-এ ১৪০০ ডিগ্রি সেলসিয়াসে বা
তারচেয়ে বেশি তাপমাত্রায় উত্তপ্ত করলে,
ক্যালসিয়াম কার্বনেট থেকে কার্বন-ডাই-অক্সাইড
আলাদা হয়ে গিয়ে ক্যালসিয়াম অক্সাইড অবমুক্ত
হয়।
এই অবস্থায় একে বলা হয় কুইক লাইম। আর এই
প্রক্রিয়াকে বলা হয় ক্যালসিনেশন। ক্যালসিয়াম
অক্সাইড চুল্লিতে থাকা সিলিকেটের সাথে বিক্রিয়া
করে কঠিন দানাদার ক্যালসিয়াম সিলিকেটে পরিণত
হয়। একেই ক্লিঙ্কার বলা হয়। উল্লেখ্য এক্ষেত্রে
ক্যালসিয়াম অক্সাইড ও সিলিকেটের অনুপাত ২ এর
বেশি রাখা হয়। মূলত এই ক্লিঙ্কারে ন্যুনতম
৯৫% ক্যালসিয়াম সিলিকেট থাকে। বাকি অংশে
থাকে অ্যালুমিনিয়াম ও লোহাজাত পদার্থ ও
অন্যান্য উপাদান। উৎপাদন প্রক্রিয়ায় সবসময়
অন্যদিকে ম্যাগনেসিয়াম অক্সাইড কখনোই মোট
ভরের ৫%এর বেশি রাখা হয় না। ক্লিঙ্কারের
দানা ৩ মিলিমিটার থেকে ২৫ মিলিমিটার
ব্যাসবিশিষ্ট হতে পারে। ক্লিঙ্কার চূর্ণ করে তার
সাথে সামান্য জিপসাম মিশিয়ে আধুনিক
পোর্টল্যান্ড সিমেন্ট তৈরি হয়। ক্লিঙ্কার
বাতাসের জলীয় বাষ্পের সাথের বিক্রিয়া করে, তার
স্বাভাবিক কর্মক্ষমতা হারায়। এই কারণে একে
শুকনো স্থানে সংরক্ষণ করা হয়।
পোর্টল্যান্ড সিমেন্টের ইতিহাস
ঊনবিংশ শতাব্দীর প্রথম দিকে, ব্রিটেনে
প্রাকৃতিক সিমেন্ট থেকে এই সিমেন্ট তৈরির পদ্ধতি
উদ্ভাবিত হয়েছিল। ইংল্যান্ডের ডরসেটের খনি
থেকে প্রাপ্ত এক প্রকার নির্মাণোপযোগী পাথরকে
বলা হতো পোর্টল্যান্ড পাথর। এই পাথরের
নামানুসারে এই বিশেষ ধরনের সিমেন্টের নামকরণ
করা হয়েছিল পোরল্যান্ড সিমেন্ট। এই সিমেন্টের
সাথে বিশেষভাবে জড়িয়ে আছে ব্রিটেনের লিডস
নগরীর রাজমিস্ত্রী জোসেফ এ্যাসপডিন
(Joseph Aspdin)। আইজ্যাক জনসন নামক
তার জনৈক শ্রমিক এর উৎপাদন কৌশল উন্নয়ন
করেন। তাদের এই উন্নয়নকৃত সিমেন্ট
নির্মাণকার্যে দ্রুত জমাট বাঁধতো এবং যথেষ্ট
মজবুতও হতো। ১৮২৩ খ্রিষ্টাব্দে এই সিমেন্টের
নাম ডিরেক্টরিতে গৃহীত হয়েছিল। ডিরেক্টরিতে
অন্যান্য সহযোগী কিছু ব্যক্তিদের নামও ছিল।
এঁরা ছিলেন- উইলিয়াম লকউড (William
Lockwood), ডেভ স্টুয়ার্ট (Dave
Stewart) প্রমুখ। ১৮২৪ খ্রিষ্টাব্দে এই
প্রক্রিয়াটির স্বত্বাধিকার গ্রহণ করেন জোসেফ
এ্যাসপডিন । ১৭৯৬ খ্রিষ্টাব্দে জেমস
পার্কারের স্বত্বাধিকার-কৃত রোমান সিমেন্টের
মতোই তাদের সিমেন্টও একই কাজ করতো। এই
সিমেন্টের অনুরূপ আরও একটি সিমেন্ট সে সময়ে
প্রচলিত ছিল। এর নাম ছিল ব্রিটিশ সিমেন্ট। এই
সিমেন্ট ১৮১১ খ্রিষ্টাব্দ থেকে জেমস ফ্রস্ট
ব্যবহার করে আসছিলেন। এর স্বত্বাধিকার গ্রহণ
করা হয়েছিল ১৮২২ খ্রিষ্টাব্দে।
জোসেফ এ্যাসপডিন-এর ছেলে উইলিয়াম, ১৮৪৩
খ্রিষ্টাব্দে এই সিমেন্টের আরও উন্নয়ন সাধন
করেন। প্রাথমিকভাবে এর নাম ছিল— Patent
Portland cement। ১৮৪৮ খ্রিষ্টাব্দে
উইলিয়াম পুনরায় এর উন্নয়ন সাধন করেন এবং
১৮৫৩ খ্রিষ্টাব্দে সিমেন্ট তৈরির কাজে
জার্মানীতে যান। জার্মানিতে এই সিমেন্টের ব্যাপক
উন্নয়ন করা হয় এবং ১৮৭৮ খ্রিষ্টাব্দে
জার্মান সরকার আদর্শ পোর্টল্যান্ডের সিমেন্টের
মানদণ্ড নির্ধারণ করে দেয়।
তারকা (দেবী)

' অথবা ' একজন হিন্দু সুখ অরূণ ও অন্তরীপের দেবী।এছাড়াও তিনি হিন্দু দেবতা বৃহস্পতির দ্বিতীয় পত্নী।পুরাণ অনুযায়ী তিনি চন্দ্রের দ্বারা বুধ এর মাতা।
মধ্যযুগীয় পুরাণ মতে বৃহস্পতি তারাকে বিবাহ করেন , তারা চন্দ্রের দ্বারা অপহৃত হন। ও এক পুত্রের জন্ম দেন তার নাম বুধ। ব্রহ্মা চন্দ্রের উপর চাপ সৃষ্টি করেন তারাকে তার স্বামী বৃহস্পতির নিকট ফিরিয়ে দিতে বাধ্য করেন।
মইমায় জেলা

মইমায় জেলা (), এছাড়াও দারওয়াজ-ই পায়িন নামেও পরিচিত, বা সহজভাবে দারওয়াজ, আফগানিস্তানের বাদাখশন প্রদেশের একটি জেলা। দারওয়াজ জেলার একটি অংশ হিসেবে ২০০৫ সালে জেলাটি গঠন করা হয়। এখানে জনসংখ্যার প্রায় ১২,০০০ বাসিন্দাদের বসত বাড়ি রয়েছে। এই জেলাটি কুফ আব জেলা, রাঘিস্তান জেলা, শিংনান জেলা ও নুসাই জেলার সীমানায় অবস্থান করছে, গর্নো-বাদাকশান স্বায়ত্তশাসিত প্রদেশের কিছু জেলার সাথে তাজিকিস্তানের ভান, রুশনের এবং শৌগোন জেলাও রয়েছে। ঐতিহাসিকভাবে জেলাটি দারওয়াজ এর রাজত্বের অংশ হিসেবে ব্যবহৃত হত যেখানে একটি অর্ধ স্বাধীন রাষ্ট্রের মর্যাদা নিয়ে মীরের শাসন চলত।
দারওয়াজী বালা জেলা

দারওয়াজী বালা জেলা, এছাড়াও নুসায় নামে পরিচিত আফগানিস্তানের বাদাখশন প্রদেশের একটি জেলা। ২০০৫ সালে এটি দারওয়াজ জেলার অংশ হিসেবে গঠন করা হয়েছিল। এখানে জনসংখ্যার প্রায় ১১,০০০ এর উপরে বাসিন্দাদের বসত বাড়ি রয়েছে।
ঐতিহাসিকভাবে জেলাটি দারওয়াজ এর রাজত্বের অংশ হিসেবে ব্যবহৃত হত যেখানে একটি অর্ধ স্বাধীন রাষ্ট্রের মর্যাদা নিয়ে মীরের শাসন চলত।
হাডসন উপসাগর

হাডসন উপসাগর (Inuktitut: "Kangiqsualuk ilua", , ) হলো কানাডার উত্তর-পূর্বাঞ্চলের একটি বৃহৎ নোনাজলীয় উপসাগর। ১২,৩০,০০০ বর্গ কি.মি. আয়তনের বিশাল অংশ নিয়ে এই উপসাগরের অবস্থান। হাডসন উপসাগরের জলস্রোত ও জলপ্রণালীসমূহের মোট আয়তন ৩৮,৬১,০০০ বর্গ কি.মি. যেগুলো নুনাভুতের দক্ষিণ পশ্চিমাঞ্চল, সাস্কাচুয়ান, এ্যালবার্টা, মানিটোবার অধিকাংশ অঞ্চল, অন্টারিও, কুইবেক, নর্থ ডাকোটার কিছু অংশ, দক্ষিণ ডাকোটা, মিনেসোটা এবং মন্টানার মতো অনেক রাজ্য ও শহরের ভেতর দিয়ে প্রবাহিত হয়েছে।এর দক্ষিণাঞ্চলকে জেমস বে বা জেমস উপসাগর বলা হয়। কানাডার পুর্বাঞ্চলের ক্রী উপজাতিদের ভাষায় হাডসন অথবা জেমস উপসাগরকে "উইনিপেকো (Wînipekw)" (দক্ষিণাঞ্চলীয় ভাষা) ও "উইনিপাকো (Wînipâkw)" (উত্তরাঞ্চলীয় ভাষা) নামে অভিহিত করা হয়।
রাঘিস্তান জেলা

রাঘিস্তান জেলা () পূর্ব আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা। প্রদেশটি উত্তর-পশ্চিম অঞ্চলের অংশ নিয়ে গঠিত হয়েছে এবং এখানকার জনসংখ্যার প্রায় ৩৭,৩০০ জনের মত বাসিন্দাদের বসতভিটা রয়েছে। জেলাটির রাজধানী শহর হচ্ছে জিরাকি।
২০০৫ সাল থেকে রাঘিস্তানকে তিনটি জেলায় বিভক্ত করা হয়ঃ রাঘিস্তান, যয়ন ও কোহিস্তান।
শাহরি বুজুর্গ জেলা

শাহরি বুজুর্গ জেলা (এছাড়াও: শাহর-ই-বোজর্গ) পূর্ব আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা।জেলাটির রাজধানী শহর হচ্ছে শাহরি বুজুর্গ জেলা। জেলাটির উত্তরপশ্চিম সীমানাটি আফগানিস্তান ও তাজিকিস্তানের মধ্যবর্তী আন্তর্জাতিক সীমানা বরাবর এবং দক্ষিণ-পশ্চিম সীমান্ত তখর প্রদেশের সাথে সংযুক্ত রয়েছে। এটি প্রদেশটির পশ্চিম প্রান্তে অবস্থিত। শাহরি বুজুর্গ জেলার মোট জনসংখ্যার প্রায় ৪২,০০০ জন বাসিন্দাদের জনবসতি রয়েছে।
শাহরি বুজুর্গ নামটি দারি শব্দ থেকে এসেছে, যার অর্থ হচ্ছে মহান শহর।
২০০৫ সালে ভূমিকম্প হওয়ার কারণে জেলাটিতে প্রচুর পরিমানে ক্ষয়ক্ষতি হয়েছিল।
শেকায় জেলা

শেকায় অথবা শিকাই আফগানিস্তানের উত্তর-পূর্বাঞ্চলের বাদাখশন প্রদেশে অবস্থিত ২৮টি জেলার মধ্যে অন্যতম একটি জেলা। ২০০৫ সালে এটি দারওয়াজ জেলার একটি অংশ হিসেবে গঠন করা হয়েছিল এবং এখানকার জনসংখ্যা প্রায় ২৬,০০০ এর উপরে বাসিন্দাদের বসতবাড়ি রয়েছে। তাজিকিস্তানের গর্নো-বাদখাশান স্বায়ত্তশাসিত অঞ্চলের বাদাখশনে নুসাই জেলা ও কুফ আব জেলা এবং দারভোজ জেলায় সমন্বয়ে এটির সীমানা নির্ধারন করা হয়েছে।
শিঘনান জেলা

শিঘনান জেলা ( -) পূর্ব আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা। এটি আফগানিস্তান ও তাজিকিস্তান মধ্যে বিভক্ত হওয়া অঞ্চল যা বর্তমান সময়ের শিঘনান জেলার ঐতিহাসিক অঞ্চলের অংশ হিসেবে পরিচিত। জেলাটি প্রাথমিকভাবে পাঞ্জা নদী এবং তাজিকিস্তান সীমান্তের উত্তর-পূর্বাঞ্চল, পশ্চিমে ময়মাই জেলা, দক্ষিণ পশ্চিমে রাঘিস্তান জেলা, দক্ষিণে কোহিস্তান জেলা, আরঘঞ্জ খওয়া এবং শুহাদা জেলা এবং দক্ষিণ-পূর্বের ইশকাশিম জেলা কর্তৃক সীমানা নির্ধারিত হয়েছে।
খোয়ার, তাজিক, খোশে এবং পামিরিস জেলাটির প্রধান জাতিগত গোষ্ঠী। পশতু এবং ফার্সি ভাষায় এখানকার প্রধান ভাষা।
এই জেলাটির জনসংখ্যা প্রায় ২৭,৭৫০ এর উপর।
হিস্টোন

জীববিজ্ঞানে, ইউক্যারয়োটিক প্রাণীকোষের নিউক্লাইয়ে প্যাকেজ হয়ে ডিএনএর গাঠনিক একককে সুষমভাবে রাখা উচ্চ এলকালাইন যে প্রোটিন পাওয়া যায়, এদের হিস্টোন বলে। ক্রোমাটিনের প্রধান প্রোটিন অংশ হিসেবে ডিএনএ কে আবদ্ধ করে রাখতে , জিন রেগুলেশনে হিস্টোন অবদান রাখে। হিস্টোনের অনুপস্থিতিতে ক্রোমোজোমের দৈর্ঘ্য অনেক লম্বা হত। মানবদেহে প্রায় ১.৮ মিটার দৈর্ঘ্যের ২৩ জোড়া ক্রোমোজম। হিস্টোন না থাকলে ৯০ মাইক্রোমিটার ক্রোমাটিন মাইটোসিস প্রক্রিয়ায় প্রতিরূপ তৈরি করে প্রায় ১২০ মাইক্রোমিটার দৈর্ঘের ক্রোমোজোম তৈরি করতো।
প্রধান পাঁচ হিস্টোন পরিবার এখন পর্যন্ত পাওয়া যায়। এরা হচ্ছে- H1/H5, H2A, H2B, H3, and H4. হিস্টোন এইচ২এ (H2A),এইচ২বি (H2B),এইচ৩(H3) এবং এইচ৪(H4) প্রধান বা কোর হিস্টোন নামে পরিচিত। হিস্টোন এইচ১/এইচ৫(H1/H5) লিংকার হিস্টোন বলা হয়। 
মানবদেহের হিস্টোন প্রোটিনের তালিকা লিপিবদ্ধ করা হল:
১৮৮৪ সালে বিজ্ঞানী আলব্রেখট কোসেল হিস্টোনের অস্তিত্ব আবিষ্কার করেন। ১৯শতকে জার্মান শব্দ ""হিস্টোন"" থেকে এর নামকরণ করা হয়, যা মূলতঃ গ্রীক শব্দ "হিস্টানি" বা "হিস্টোস" থেকে এসেছে। 
হিস্টনের পরিবর্তন ডিএনএর গাঠনিক পরিবর্তনে বিশেষ ভূমিকা রাখে। এছাড়াও অতিবেগুনী রশ্মি হতে ডিএনএর সুরক্ষা হিস্টোন নিশ্চিত করে।
জঙ্গমু বাঁধ

জঙ্গমু বাঁধ (藏 木) চীনের তিব্বত স্বায়ত্তশাসিত অঞ্চলের গাইকা শহরের থেকে ৯ কিমি (৫.৬ মাইল) উত্তর-পশ্চিমে ইয়ারলুনং জ্যাংবো/ব্রহ্মপুত্র নদের উপর নির্মিত একটি মাধ্যাকর্ষণ বাঁধ। এই বাঁধ ভুটান-ভারত সীমান্ত থেকে কয়েক কিলোমিটার দূরে নির্মিত হয়। নদী প্রযুক্তি চালানোর মাধ্যমে বাঁধের উদ্দেশ্য হল জলবিদ্যুৎ উৎপাদন। এটি জাঙ্গমু জলবিদ্যুৎ প্রকল্পের অংশ এবং একটি ৫১০ মেগাওয়াট পাওয়ার স্টেশন সমর্থন করে। নির্মাণ ২০০৯ সালে শুরু হয় এবং প্রথম জেনারেটরটি নভেম্বর ২০১৪ সালে চালু হয়। শেষ ১৩ ই অক্টোবর ২০১৫ তে চালু হয়েছিল। এটি ব্রহ্মপুত্র/ইয়ারলুং জ্যাঙ্গবো নদীর প্রথম বাঁধ এবং এটি চীন ও ভারতের মধ্যে বিতর্ক সৃষ্টি করেছে। 
১৯৭২ সালে চীনের একাডেমি অফ সায়েন্সেসের মাধ্যমে কুংহাই-তিব্বত প্লেটযে যৌথ বৈজ্ঞানিক অভিযান করা হয়েছিল সাংগোপো-ব্রহ্মপুত্র নদী অববাহিকাযর অংশে। গবেষণায় প্রমাণিত হয় যে, সর্বাধিক ১,১৪,০০০ মেগাওয়াট বিদ্যুৎ উৎপাদনের ক্ষমতা প্রতিষ্ঠিত হতে পারে নদী অববাহিকায় এবং শুধুমাত্র প্রধান নদী প্রবাহ থেকে ৭৯,০০০ মেগাওয়াট বিদ্র্যুৎ উৎপানক করা সম্ভব। ১৯৮০-এর দশকে আরো গভীর ভাবে জলবিদ্যুৎ কেন্দ্র নির্মাণের জন্য পরিদর্শন শুরু হয় যা নদী বাঁধের জন্য ১২ টি স্থান চিহ্নিত করা হয়। এটা ধারণা করা হয়েছিল যে বাঁধগুলি বিদ্যুৎ ঘাটতি মেটাতে পারবে তিব্বতের রাজধানী শহর লাসায়। ১৯৮০ ও ১৯৯০ এর দশকে, নদী অববাহিকায় বিদ্যুৎ কেন্দ্র নির্মাণের কাজ শুরু করতে ব্যর্থ হয়েছিল প্রশাসন। বর্তমানে, অববাহিকায় ২৮ টি প্রস্তাবিত বাঁধ রয়েছে, জংমু হচ্ছে একমাত্র নির্মাণের জন্য অনুমোদিত হয়েছিল। 
২০০৯ সালের এপ্রিল মাসে চীনের জিওহুবা গ্রুপকে জাঙ্গমু হাইড্রোপোয়ার প্রোজেক্টের জন্য $১৬৭ মিলিয়ন চুক্তির প্রদান করা হয়। কোম্পানির মতে, উত্তর-পূর্ব ভারতের কাছে নদী প্রবাহিত জল নিয়ন্ত্রণের জন্য বাঁধের নকশা ও নির্মাণের জন্য চুক্তিটি রয়েছে। প্রকল্পটিতে ৩,৪০০,০০০ কিউবিক মিটার কংক্রিট এবং ৮ মিলিয়ন টন নির্মাণ দ্রব্য প্রয়োজন হয়েছিল। বাঁধের জন্য বিশেষ তথ্য উল্লেখের নিশেজ্ঞাগার, কারণ চীন থেকে অনেক তথ্য প্রদান করা হয়নি। ১২ নভেম্বর ২০১০ তারিখে, নির্মাণকারী বাঁধটির নির্মাণ বন্ধ করে দেয়। জলাধারটিতে জল ধারণ করা হয়েছিল এবং ২৩ নভেম্বর ২০১৪ তারিখে প্রথম জেনারেটরটি চালু করা হয়েছিল। ২০১৫ সালের ১৩ অক্টোবর বিদ্যুৎ কেন্দ্রটি সম্পূর্ণরূপে চালু করা হয়েছিল। 
জঙ্গমু বাঁধটি ১১৬ মিটার (৩৮১ ফুট) উচু এবং ৩৮৯ মিটার (১,২৭৬ ফুট) দীর্ঘ। বাঁধটি কংক্রিট দ্বারা নির্মিত মাধ্যাকর্ষণ-টাইপের। বাঁধের ডান তীরে স্পিলওয়ে, নিমজ্জিত সেতু এবং নিচ তলায় (গলি জন্য)। বাঁধের বাম দিকে বাঁধের অংশটি ৮০ মিটার (২৬২ ফুট) লম্বা এবং বিদ্যুৎকেন্দ্রটির বাঁধের নিচে অবস্থান রয়েছে। পুরো বাঁধটি নিচে ভিত্তিরে অংশে ৭৬ মিটার (২৪৯ ফুট) প্রশস্ত এবং বাঁধের মাথায় ১৯ মিটার (৬২ ফুট) প্রশস্ত। ১৫৭,৬৬৮ কিলোমিটার (৬০,৮৭৬ বর্গমিটার) জলাভূমি বেষ্টন করে এবং বাঁধের জলাধারের জলধারন ক্ষমতা ৮৬,৬০০,০০০ কিউবিক মিটার (৭০,২০৮ একর ফুট)। স্বাভাবিক জলাধারের উচ্চতা ৩,৩১০ মিটার (১০,৮৬০ ফুট)। বাঁধ এর পাওয়ার স্টেশনটিতে মোট ৫১০ মেগাওয়াট ক্ষমতাসম্পন্ন মোট ৬ টি ৮৫ মেগাওয়াট ক্ষমতার ফ্রান্সিস টারবাইন-জেনারেটর রয়েছে। [3]
রশিদ উদ্দিন আহমদ

অধ্যাপক ডা. রশিদ উদ্দিন আহমদ (১৯৩৭ - ১৯ মার্চ ২০১৬) ছিলেন বাংলাদেশের একজন প্রখ্যাত চিকিৎসক। চিকিৎসা শাস্ত্রে অনন্য সাধারণ অবদানের জন্য ১৯৯৯ সালে তাকে “চিকিৎসাবিদ্যায় স্বাধীনতা পুরস্কার” প্রদান করা হয়। তিনি তাঁর শুরুর দিনগুলিতে একজন ক্রীড়াবিদ ছিলেন এবং ২০০৭ সালে বাস্কেটবল বিভাগে জাতীয় ক্রীড়া পুরস্কার পান।
আহমদ ১৯৩৭ সালে কক্সবাজারে জন্মগ্রহণ করেন। তাঁর বাবা তৎকালীন বেঙ্গল সিভিল সার্ভিসের ম্যাজিস্ট্রেট ছিলেন। ১৯৪৬ সালে তাঁদের পরিবার ঢাকায় চলে আসে। আহমদ সেন্ট যোসেফ উচ্চ মাধ্যমিক বিদ্যালয় এবং নটর ডেম কলেজে পড়াশোনা করেন। এরপর ১৯৫৫ সালে তিনি তৎকালীন পূর্ব পাকিস্তানের ঢাকা মেডিকেল কলেজে ভর্তি হন। তিনি ১৯৬০ সালে এমবিবিএস অর্জন করেন এবং অধ্যাপক আসিরুদ্দিনের অধীনে তার সার্জিকাল রেসিডেন্সির পর, ১৯৬৩ সালে স্কটল্যান্ডে যান ও সার্জারিতে বিশেষত্ব অর্জনের জন্য এডিনবার্গ বিশ্ববিদ্যালয়ের সার্জিকাল নিউরোলজি বিভাগে ভর্তি হন। সেখানে তিনি নিউরোসার্জন ফ্রান্সিস গিলিংহমের তত্ত্বাবধানে ছিলেন।
১৯৭০ সালের এপ্রিলে আহমদ ঢাকায় ফিরে আসেন এবং প্রথমে সহকারী সার্জন হিসাবে তারপর সহযোগী অধ্যাপক হিসাবে নিউরোসার্জিকাল ইউনিট অব ইনস্টিটিউট অফ পোস্টগ্রাজুয়েট মেডিসিন অ্যান্ড রিসার্চে (আইপিজিএমআর) কাজ করেন। একাত্তরের যুদ্ধের সময়, তিনি এডিনবার্গে চলে আসেন এবং ইংল্যান্ড এবং ওয়েলসের বেশ কয়েকটি হাসপাতালে প্রথমে সিনিয়র রেজিস্ট্রার এবং তারপরে পরামর্শক নিউরোসার্জন হিসাবে কাজ করেছিলেন। ১৯৭৬ সালে তিনি স্থায়ীভাবে ঢাকায় ফিরে আসেন এবং ১৯৭৯ সালে আইপিজিএমআরে নিউরোসার্জারির অধ্যাপক হিসেবে যোগ দেন এবং পরে সম্মিলিত সামরিক হাসপাতালে পরামর্শক নিউরোসার্জন হিসাবে যোগ দেন। ১৯৯৯ সালে আইপিজিএমআরকে বঙ্গবন্ধু শেখ মুজিব মেডিকেল বিশ্ববিদ্যালয় হিসেবে রুপান্তরিত হলে তিনি নিউরোসার্জারি বিভাগের প্রথম চেয়ারম্যান হিসেবে দায়িত্ব পালন করেন।
১৯৮৭ সালে তিনি বাংলাদেশ সোসাইটি অব নিউরোসায়েন্সের প্রতিষ্ঠাতা সাধারণ সম্পাদক (এবং পরবর্তীকালে প্রেসিডেন্ট) হন। তারপর ১৯৯৮ সালে, তিনি বাংলাদেশ সোসাইটি অব নিউইরোসার্জনসের প্রতিষ্ঠাতা সভাপতি হন। তিনি ২০১২ সালে জাতীয় স্নায়ুবিজ্ঞান ইনস্টিটিউট প্রতিষ্ঠায় সহায়তা করেছিলেন। তিনি এশিয়ান কংগ্রেস অব নিউরোলজিকাল সার্জনস (এসিএনএস) এর প্রতিষ্ঠাতা সদস্য ছিলেন। তিনি সাউথ এশিয়ান অ্যাসোসিয়েশন অফ নিউরোলজিকাল সোসাইটির দ্বিতীয় প্রেসিডেন্ট, এশিয়ান অস্ট্রালাসিয়ান সোসাইটি অব নিউরোলজিকাল সার্জনসের সন্মানিত প্রেসিডেন্ট ছিলেন।
তিনি পূর্ব পাকিস্তান জাতীয় বাস্কেটবল দলের প্রথম অধিনায়ক ছিলেন। ১৯৮৯ সালে, তিনি ডেভিস কাপের জন্য বাংলাদেশ দলের অধিনায়ক ছিলেন।
আহমদ ১৯৬৬ সালে কামরুন নাহারকে বিয়ে করেন। তাদের এক কন্যা, রাশিদা এবং এক পুত্র রেজা ছিল। আহমদের ভাই, গিয়াসউদ্দিন আহমদ, ঢাকা বিশ্ববিদ্যালয়ের ইতিহাসের অধ্যাপক ছিলেন যিনি ১৯৭১ বাংলাদেশী বুদ্ধিজীবী হত্যাকাণ্ডের শিকার হয়েছিলেন।
২০১৬ সালের ৯ ফেব্রুয়ারি থেকে পক্ষাঘাতগ্রস্ত হয়ে আহমদ অচেতন অবস্থায় মহাখালীস্থ মেট্রোপলিটন হাসপাতালে চিকিৎসাধীন ছিলেন এবং এখানেই ১৯ মার্চ তারিখে মৃত্যুবরণ করেন।
চিকিৎসা ক্ষেত্রে অসাধারণ অবদানের জন্য ১৯৯৯ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” লাভ করেন।
বেগম বদরুন্নেসা আহমদ

বেগম বদরুন্নেসা আহমদ (জন্ম: ১৯০৩ - মৃত্যু: ২০ এপ্রিল ১৯৮০) হলেন বাংলাদেশের একজন প্রখ্যাত শিক্ষাবিদ ও সমাজকর্মী।
বদরুন্নেসা ১৯০৩ সালে তৎকালীন ব্রিটিশ ভারতে মানিকগঞ্জ জেলার সিংগাইরের পারিল নওহাদ্দা গ্রামে পারিল জমিদার পরিবারে জন্মগ্রহণ করেন। কলকাতার বিশিষ্ট্য ব্যবসায়ী মোসলেহউদ্দীন আহমদের সাথে তার বিয়ে হয়। বিয়ের পর তিনি কলকাতায় বসবাস করেন এবং সেখানে নারী শিক্ষার উন্নয়নে কাজ শুরু করেন।
১৯৩০ সালে বেগম বদরুন্নেসা আহমদ কলকাতার আবদুল্লাহ সোহরাওয়ার্দী বালিকা বিদ্যালয়ের ম্যানেজিং কমিটিতে যোগদান করেন। ১৯৪৬ সালের প্রত্যক্ষ কর্ম দিবসে কলকাতার মির্জাপুর রাস্তায় সাম্প্রদায়িক দাঙ্গা প্রতিরোধে সাহসিকতার সাথে কাজ করেছিলেন। ভারত বিভক্ত হয়ে পাকিস্তান ও ভারত রাষ্ট্রের জন্ম হলে তিনি ১৯৫১ সালে ঢাকায় চলে আসেন এবং গেন্ডারিয়ায় বসবাস শুরু করেন। তিনি গেন্ডারিয়া প্রাথমিক বিদ্যালয় প্রতিষ্ঠা করেন এবং তিনি বুলবুল ললিতকলা একাডেমির প্রতিষ্ঠাতা সদস্য ছিলেন। বেগম বদরুন্নেসা নিখিল পাকিস্তান মহিলা সমিতি, পাকিস্তান শিশু কিশোর কাউন্সিল, পাকিস্তান সমাজকল্যাণ সংস্থা, মানিকগঞ্জ সমিতির সদস্য ছিলেন। ১৯৬০ সালে তিনি মুসলিম বালিকা বিদ্যালয়ে শিক্ষকতা শুরু করেন।
১৯৮০ সালের ২০ এপ্রিল বদরুন্নেসা আহমদ মারা যান এবং তাকে আজিমপুর কবরস্থানে দাফন করা হয়। সমাজকল্যাণ মূলক কাজের জন্য তাকে তমঘা-ই-পাকিস্তান খেতাবে ভূষিত করা হয়েছিল, যা তিনি ১৯৬৯ সালের গণ-অভ্যুত্থানের সময় বর্জন করেছিলেন। তার ভাতিজি আশরাফি খানম বাংলায় প্রথম মহিলা মুসলিম সংগীতশিল্পী।
বাংলাদেশ শিশু একাডেমি সাহিত্য পুরস্কার

বাংলাদেশ শিশু একাডেমি সাহিত্য পুরস্কার হলো বাংলাদেশের একটি জাতীয় এবং বেসামরিক পুরস্কার। প্রতিবছর বাংলাদেশের শিশু সাহিত্যে সামগ্রিক অবদানের জন্য একজন সাহিত্যসেবীকে এই পুরস্কারটি প্রদান করা হয়।
দপদপিয়া ইউনিয়ন

দপদপিয়া বাংলাদেশের ঝালকাঠি জেলার অন্তর্গত নলছিটি উপজেলার একটি ইউনিয়ন।
দপদপিয়া ইউনিয়নের আয়তন ৭,৭২৭ একর।
জনশ্রুতি মতে শত বছর পূর্বে এখানে খুব কম লোক বসবাস করত। এ এলাকা ছিল শুধু বালুচর এবং এর জমিদার ছিলেন আগা বাকের খান। তখন এ এলাকা চন্দ্রদ্বীপ নামে পরিচিত ছিল। দপদপিয়া ইউনিয়ন ছিল চারিদিকে নদী বেষ্টিত একটি দ্বীপ, যার উত্তরে কীর্তনখোলা-সুগন্ধা, দক্ষিণে বিশখালী, পূর্বে বাকরাবাদ নদী এবং পশ্চিমে সুগন্ধা নদী (সে অংশ বর্তমানে কুমারখালী মরানদী)। বর্ষার মৌসুমে নদীগুলিতে প্রচুর ইলিশ মাছ পাওয়া যেত। চাঁদনী রাতে ইলিশকে মনে হত ধবধবে সাদা, আর সেই থেকে ইউনিয়নের নাম হয় দপদপিয়া।
দপদপিয়া ইউনিয়ন নলছিটি উপজেলার আওতাধীন ৯নং ইউনিয়ন পরিষদ। এ ইউনিয়নের কিছু অংশের (বরিশাল জেলার সীমান্তবর্তী ৪.৭৪ বর্গ কিলোমিটার) প্রশাসনিক কার্যক্রম বরিশাল জেলার বন্দর থানার আওতাধীন এবং বাকী অংশের প্রশাসনিক কার্যক্রম নলছিটি থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ। এটি ১৩টি মৌজায় বিভক্ত।
২০১১ সালের আদমশুমারি অনুযায়ী দপদপিয়া ইউনিয়নের মোট জনসংখ্যা ২৬,৫৪৫ জন। এর মধ্যে পুরুষ ১২,৮২৯ জন এবং মহিলা ১৩,৭১৬ জন। মোট পরিবার ৫,৭১৫টি।
২০১১ সালের আদমশুমারি অনুযায়ী দপদপিয়া ইউনিয়নের সাক্ষরতার হার ৬৪.২%।
কুশঙ্গল ইউনিয়ন

কুশঙ্গল বাংলাদেশের ঝালকাঠি জেলার অন্তর্গত নলছিটি উপজেলার একটি ইউনিয়ন।
কুশঙ্গল ইউনিয়নের আয়তন ৪,৪৩৭ একর।
১৯৭৩ সালে কুশঙ্গল ইউনিয়ন প্রতিষ্ঠিত হয়। প্রতিষ্ঠাকালে প্রথম চেয়ারম্যান নির্বাচিত হয়েছিল জনাব কফিল উদ্দিন।
কুশঙ্গল ইউনিয়ন নলছিটি উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম নলছিটি থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।
২০১১ সালের আদমশুমারি অনুযায়ী কুশঙ্গল ইউনিয়নের মোট জনসংখ্যা ১৫,৮৬২ জন। এর মধ্যে পুরুষ ৭,৪৯৪ জন এবং মহিলা ৮,৩৬৮ জন। মোট পরিবার ৩,৪৫২টি।
২০১১ সালের আদমশুমারি অনুযায়ী কুশঙ্গল ইউনিয়নের সাক্ষরতার হার ৬৩.৩%।
মহারাষ্ট্র শিল্প উন্নয়ন নিগম

মহারাষ্ট্র শিল্প উন্নয়ন নিগম (MIDC) হচ্ছে ভারতীয় রাজ্য মহারাষ্ট্রের একটি সরকারি প্রকল্প; এটি মহারাষ্ট্রের বৃহত্তম নিগম। এটি ব্যবসার জন্য অবকাঠামো যেমন (উন্মুক্ত প্লট বা বিল্ট-আপ স্পেস), সড়ক, পানি সরবরাহ, নিষ্কাশন ব্যবস্থা এবং স্ট্রীট লাইট ইত্যাদি প্রদান করে। এমআইডিসি'র প্রধান নির্বাহী কর্মকর্তা হচ্ছে সঞ্জয় সেঠি।
মহারাষ্ট্র শিল্প উন্নয়ন নিগম প্রধানত নিম্নোক্ত খাতগুলোর উপর ভিত্তি করে; যেমন:
বর্তমানে সারা মহারাষ্ট্র রাজ্য জুড়ে এমআইডিসি এলাকা ছড়িয়ে পড়েছে। এমআইডিসি'র প্রথম শিল্প এলাকা হিসেবে থানে'র ওয়াগলে স্টেট-এর শুরু হয় ১৯৬২ সালে।
এমআইডিসি'র প্রধান শিল্প এলাকাগুলো নিচে উল্লেখ করা হলো:
এমআইডিসি'র প্রধান তথ্য প্রযুক্তি উদ্যানসমূহ এখানে রয়েছে:
এমআইডিসি ওয়াইন পার্ক:
এমআইডিসি রাসায়নিক উদ্যান:
নাশিক ওয়াইন পার্ক হল একটি দ্রাক্ষা মদ পার্ক যা মহারাষ্ট্র শিল্প উন্নয়ন নিগম কর্তৃক পরিচালিত। এটি ভারতের মহারাষ্ট্র রাজ্যের নাশিক জেলায় অবস্থিত। ওয়াইনারি কার্যক্রমের জন্য এখানে গড় ২০০০ বর্গ মিটার আকারের ৯৭টি প্লট বিকশিত করা হয়েছে। এমআইডিসি'র মূল ভূমিকা হচ্ছে যুক্তিসঙ্গত হারে জমি প্রদান এবং ভাল রাস্তা, জল সরবরাহ, বিদ্যুৎ ও টেলিকম সুবিধা প্রদান করা এবং পার্কে একটি ওয়াইনারির মতো অবকাঠামো নির্মাণ করা।
২০০১ সালের সেপ্টেম্বরে মহারাষ্ট্র গ্রপ প্রসেসিং ইন্ডাস্ট্রিয়াল পলিসি অনুযায়ী, মহারাষ্ট্র সরকার একটি প্রাইভেনশাল এরিয়া এবং একটি ক্ষুদ্র শিল্প হিসেবে দশ বছরের জন্য আবগারি ডিউটি থেকে 100% ছাড় দিয়ে ঘোষণা করেছে এবং ত্রাণ ত্রাণ ত্যাগ করেছে। সেলস ট্যাক্স মাত্রা। শিল্প ও রপ্তানি উন্নয়নে কৃষক ও মহারাষ্ট্র গ্রপ বোর্ডকে প্রশিক্ষণের জন্য সরকার একটি ওয়াইন ইনস্টিটিউট স্থাপন করেছে। মহারাষ্ট্রের প্রায় ৩৪টি ওয়াইন প্রকল্প রয়েছে; এর মধ্যে ২০টিই নাশিক জেলায় রয়েছে। বিখ্যাত নাম সুল, ভিনসুরা।
মিয়া জনগোষ্ঠী

ন-অসমীয়া বা সকলের কাছে পরিচিত মিয়া হল আসামের অভিবাসী মুসলমান জনগণকে বোঝায়, যারা ভারতের অসম রাজ্যে পূর্ব বাংলার (পরে পূর্ব পাকিস্তান ও বাংলাদেশ) থেকে আসেন এবং ব্রহ্মপুত্র উপত্যকায় বসতি স্থাপন শুরু করেন। ১৯৪০-এর দশকে মুসলিম লীগ সরকার এবং ভারত বিভাগের পূর্বে অসমীয়া অভিজাত শ্রেণির অভিপ্রায়টি পাকিস্তান কর্তৃক অনুমোদিত হয় এবং ১৯৪৭ সালে পাকিস্তানের সংবিধানের পর অবৈধ বলে বিবেচিত হয়। এই অভিবাসী মুসলমানরা ব্রহ্মপুত্র নদের চরগুলি, অন্যান্য নিম্নভূমি এবং নদী দ্বীপে বসতি স্থাপন করে। আসামের চারটি প্রধান মুসলিম জাতিগত গোষ্ঠী মধ্যে ন-অসমীয়া মুসলিম জাতিগত গোষ্ঠী সর্বাধিক সংখ্যাগরিষ্ঠ যারা আসামের এক তৃতীয়াংশ ভোট গঠন করেছে। 
অসমীয়া ভাষায় ন-অসমীয়া শব্দটি আক্ষরিকভাবে নতুন অসমীয়া, উপসর্গ ন-অর্থ 'নতুন' এবং অসমী শব্দের অর্থ "অসমীয়া" ভারত বিভাগের পর, ন অসমীয়ারা নিজেদের বাংলাভাষী হিসাবে পরিচয় দেয় এবং পরে অসমীয়া ভাষাটি গ্রহণ করে। ধীরে ধীরে তারা গামোসা মত আসামি সংস্কৃতি গ্রহণ করে, তারা কখনও কখনও নব্য-অসমী নামে পরিচিত। ন-অসমীয়াদেরও চারুয়া মুসালমান নামে অভিহিত করা হয়, আক্ষরিকভাবে নদী চরগুলির মুসলমানদের বসতি রয়েছে। তারা পামুয়া মুসালমান নামেও পরিচিত, আক্ষরিক অর্থে কৃষিজমী মুসলমানরা, যেমন কৃষি তাদের প্রাথমিক জীবিকা। কিছু পণ্ডিতরা 'ইমিগ্রান্ট মুসলিম' বা 'বাংলা মুসলিম' শব্দটি ব্যবহার করে এই জনগষ্ঠির জন্য ব্যবহার করে।
ন-অসমীয়া মুসলমানরা নৃবিজ্ঞানী এবং সংস্কৃতিগতভাবে অসমীয়া মুসলমানদের থেকে আলাদা। অসমীয়া মুসলমানদের মাঝারি আকারের লেপট্রেরিন নাক এবং মেসোফেলিক মাথা রয়েছে। ১৯৯৫ সালে কামরূপ জেলায় পরিচালিত একটি তুলনামূলক গবেষণার মতে প্রাক-কিশোর অসমীয়া মুসলিম পুরুষ তাদের ন-অসমীয়া মুসলিম পুরুষদের তুলনায় ক্ষুদ্র এবং কম ওজনের পাওয়া যায়। অসমীয়া মুসলমান জনগণ ন-অসমীয়া মুসলমানদের থেকে ভিন্ন এবং উল্লেখযোগ্য ভাবে বরাক উপত্যকার মুসলমানদের (ন-অসমীয়া) থেকে ভিন্ন। 
ব্রহ্মপুত্র নদের তীরে ত্রিশ লক্ষ ন-অসমীয়া মুসলিম জনসংখ্যার বাস। তাদের ৭০% দারিদ্র্য সীমার নিচে বসবাস করে। ন-অসমীয়ারা ধুবড়ী, বরপেটা, নলবাড়ি, কামরূপ, মরিগাঁও, নগাঁও, দরং, শোণিতপুর জেলার পাশে ব্রহ্মপুত্র চর দখল করে বসবাস করেন। 
এই এলাকাতে অসমীয়া ভাষা এবং গোলাপিয়ার উপভাষা সরকারি ভাবে স্বীকৃত, ফলে ন-অসমীয়ারা সময়ের সাথে সাথে তাদের মূল ভাষা ভুলে যাওয়া শুরু করে। তারা ধীরে ধীরে তাদের নিজস্ব একটি ক্রেওল ভাষা গড়ে তোলেন যার মধ্যে ৫০% আসামি ভাষা থেকে, ৪০% বাংলা ভাষা থেকে এবং ১০% উর্দু ভাষা থেকে এসেছে। নতুন ভাষাটি চারুয়া, পামুয়া বা মিয়া নামে পরিচিত হয় এই প্যাডিন ভাষা বেশিরভাগ বাড়িতে ও গ্রামে ন-অসমীয়াদের দ্বারা বলা হয়, কিন্তু আনুষ্ঠানিক ও আনুষ্ঠানিক বৈঠকে তারা আসামের সাধারণ অসমীয়া ভাষায় কথা বলেন।
পূর্ব বাংলার থেকে আসামে মুসলমানদের অভিবাসন ১৯০১-১১ সালের জন গণনা দশকের শুরুতে শুরু হয়। আদমশুমারি রিপোর্ট অনুযায়ী, ১৯১১ ও ১৯৪১ সালের মধ্যে পূর্ব বাংলার থেকে জনসংখ্যার একটি বৃহৎ পরিসর এসেছিল অসম রাজ্যে। অভিবাসী জনসংখ্যার ৮৫% ছিল সামাজিকভাবে এবং অর্থনৈতিকভাবে পশ্চাৎপদ মুসলমান, যারা আসামে বাস্তুচ্যুত হয়। অধিকাংশ অভিবাসীরাই পূর্ববাংলা অবিভক্ত ময়মনসিংহ, পাবনা, বগুড়া ও রংপুর জেলা এবং পূর্ব ও উত্তর বাংলার রাজশাহী বিভাগ থেকে এসেছে।
মাহেদী হাসান

মাহেদী হাসান (জন্ম ১২ ডিসেম্বর ১৯৯৭) একজন বাংলাদেশি প্রথম-শ্রেণীর ক্রিকেটার যিনি খুলনা বিভাগ এর হয়ে খেলে থাকেন। তিনি ২০১৬ সালের ৮ই নভেম্বরে ২০১৬ বাংলাদেশ প্রিমিয়ার লিগ বা বিপিএল এর বরিশাল বুলস এর হয়ে ক্রিকেটের সর্বশেষ এবং সবচেয়ে ছোট সংস্করণ টুয়েন্টি২০ বা(টি-টুয়েন্টি) ক্রিকেটে প্রথম আত্বপ্রকাশ করেন।
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে মিনিস্টার গ্রুপ রাজশাহী তাকে কিনে নেয়।
সেরিব্রাল ভাসকুলাইটিস

সেরিব্রাল ভাসকুলাইটিস, বা, সেন্ট্রাল নার্ভাস সিস্টেম ভাসকুলাইটিস একটি জটিল এবং বিরল রোগ মস্তিস্কের রক্তনালীর প্রদাহ যার ফরে মস্তিষ্কের রক্তনালী ক্ষতিগ্রস্ত হয় এবং রক্ত প্রবাহে বাধার সৃষ্টি হয়।
এই রোগের লক্ষণগুলো হলোঃ
অসেনাথ

অসেনাথ, অসেনিথ এবং ওসনাথ (, ) আদিপুস্তক প্রথম খণ্ডে বর্ণিত (৪১:৪৫, ৪১:৫০-৫২), জানা যায় তিনি একজন মিশরীয় নারী যিনি ইয়াকুবের পুত্র ইউসুফ নবির স্ত্রী ছিলেন। হেলিওপোলিসের একজন ধর্মযাযকের কন্যা, তিনি ইউসুফের দুই সন্তানের জননী, মানাশেহ ও ইফ্রয়িমের জন্ম দিয়েছিলেন, যারা ইসরাইলী বংশোদ্ভূত ছিলেন।
আদিপুস্তক অসেনাথ সম্পর্কে আরও কিছু তথ্য সংগ্রহ করে, কিন্তু তার সংগৃহীত তথ্য ছিল অস্পষ্ট যা ইউসুফ নবির কাহিনী থেকে প্রমাণিত। সেখানে, তিনি একজন সতী স্ত্রী লোক যেখানে ইউসুফ নবি বেশ কয়েকজন যোগ্য সঙ্গীকে প্রত্যাখ্যান করেন, সেখানে তিনি ইউসুফ নবীর স্ত্রী হিসেবে বিবিচিত হন। তিনি একজন মূর্তিপূজার দুর্গ ভেঙ্গে এক আল্লাহুর দ্বীন প্রতিষ্ঠাকারি ইউসূফ নবি এবং তার রূপান্তর গ্রহণ করে। একটি পূজাবিধি অনুসরণ করে। তাদের অতীতের দেবতাদের মিথ্যা পূজা মুছে ফেলার জন্য জোর আন্দলন করেন। ইউসুফ নবি তার সাথে বিয়ে করার জন্য সম্মতি পোষণ করে। তিনি ইউসূফ নবির সন্তান মানাশেহ এবং ইফ্রয়িমকে গর্ভে ধারণ করেন।
"আসেনাথ" অথবা "ওসনাথ" () বর্তমানে ইসরায়েল একটি সাধারণ ব্যবহৃত প্রথম নারী নাম। এইচ। এইচ। পি। লাভরফ্ট এর সংক্ষিপ্ত কাহিনী, "দ্য থিং অব দ্য ডরাস্টেপ।"
বুধ (দেবতা)

বুধ () হল একটি সংস্কৃত শব্দ যে শব্দের অর্থ হল গ্রহ। বুধ হলেন একজন পৌরাণিক চরিত্র। এছাড়া তিনি একজন দেবতাও। এছাড়াও তিনি আরও অনেক নামে পরিচিত যেমন সৌম্য (সংস্কৃত: सौम्य, অর্থ: "চন্দ্রের পুত্র"), রোহিনেয় (রোহিণীর পুত্র) এবং Tunga। তার নামানুসারে সপ্তাহের একটি দিনের নাম বুধবার।
বুধ'কে ভারতীয় গ্রন্থে একজন দেবতা হিসেবে উল্লেখ করা হয়েছে, প্রায়শই তাকে চন্দ্র এবং তারার(বৃহস্পতির পত্নী) পুত্র হিসেবে উল্লেখ করা হয়। এবং তিনি বিকল্পভাবে দেবী রোহিণী এবং চন্দ্রদেবের পুত্র হিসেবে বর্ণিত হন। তার শরীর কিয়দ পিঙ্গল বর্ণের কিংবা সবুজাভ, পিঙ্গল পোশাক পরিহিত। আগুন ও বাতাসের তৈরি তার রথ টেনে নেয় আটটি বাতাসের তৈরি ঘোড়া।
কিছু অন্য গ্রন্থানুযায়ী, দেবগুরু বৃহস্পতির বহু শিষ্য ছিল। চন্দ্রও ছিলেন ওনার এক শিষ্য। চন্দ্রকে তো সুন্দর মানা হতই বরং সৌন্দর্যের অপর নাম চন্দ্র ছিল। এদিকে দেবাচার্য বৃহস্পতির স্ত্রী তারা ছিলেন পরম সৌন্দর্যের অধিকারিণী। এই দেখে তারাদেবী চন্দ্রের প্রতি মোহিতা হন এবং ওনার স্ত্রী হয়ে যান। বৃহস্পতির বহু বোঝানোর সত্ত্বেও তিনি তার কথা শুনতে রাজি হননা। এই দেখে বৃহস্পতি ও চন্দ্রের মধ্যে মহামারি যুদ্ধের সূচনা ঘটে যাকে তারকাম্যং যুদ্ধও বলে। এবার শত্রুর শত্রুকে মিত্র ভেবে অসুরগুরু শুক্রাচার্য চন্দ্রের পক্ষে হয়ে যান। যেহেতু বৃহস্পতি ছিলেন দেবগুরু, তাই সমগ্র দেবতা ওনারই পক্ষই স্বীকার করলেন। যুদ্ধটির ফলে নেমে আসে প্রলয়। এবার সৃষ্টির রচয়িতা ব্রহ্মা আর চুপ থাকতে পারলেন না। উনি হস্তক্ষেপ করে তারাকে জিজ্ঞাসা করলেন যে যেই শিশুটির তারা জন্ম দিয়েছেন, সে কার পুত্র — চন্দ্রের না বৃহস্পতির ? বহু জিজ্ঞাসা করার পর তারাদেবী স্বীকার করলেন যে এই শিশুটি চন্দ্রের পুত্র। চন্দ্র প্রসন্ন হয়ে শিশুটির নাম রাখলেন বুধ। বুধের গাম্ভীর্যপূর্ণ বুদ্ধির জন্য এনার এই নাম। পরবর্তীকালে চন্দ্রদেব বুধের দায়িত্ব সঁপে দেন ওনার প্রিয় পত্নী রোহিণীকে। তাই বুধদেবকে রৌহিণেয়ও বলা হয়।
শ্রীবুধের বাহন বহু চিত্রে সিংহ দেখানো হয়েছে।
আব্দুল মোছাব্বের চৌধুরী

ড. আব্দুল মোছাব্বের চৌধুরী হলেন বাংলাদেশের একজন প্রখ্যাত বিজ্ঞানী। বিজ্ঞান ও প্রযুক্তিতে অনন্য সাধারণ অবদানের জন্য ১৯৯৮ সালে তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।
"বাংলাদেশ, আমি ও উন্নত দেশসমূহ" শিরোনামে তার একটি আত্মজীবনীমূলক পুস্তক রয়েছে।
বিজ্ঞান ও প্রযুক্তি ক্ষেত্রে অসাধারণ অবদানের জন্য ১৯৯৮ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
পশ্চিম অস্ট্রেলিয়া

পশ্চিম অস্ট্রেলিয়া (; সংক্ষেপে WA) হলো অস্ট্রেলিয়ার এক-তৃতীয় অংশ নিয়ে অধিষ্ঠিত সমগ্র পশ্চিমাঞ্চলের অঙ্গরাজ্য। এর উত্তর ও পশ্চিম দিকে রয়েছে ভারত মহাসাগর; দক্ষিণে রয়েছে দক্ষিণ মহাসাগর ও "গ্রেট অস্ট্রেলিয়ান বাইট"। এর উত্তর-পূর্বাঞ্চলে রয়েছে অস্ট্রেলিয়ার উত্তরাঞ্চলীয় অঞ্চল অঙ্গরাজ্যের নগরীসমূহ এবং দক্ষিণ-পূর্বাঞ্চলে দক্ষিণ অস্ট্রেলিয়া অঙ্গরাজ্য অবস্থিত।পশ্চিম অস্ট্রেলিয়া ২৫,২৯,৮৭৫ বর্গ কি.মি. (৯,৭৬,৭৯০ বর্গ মাইল) আয়তন নিয়ে বিস্তৃত অস্ট্রেলিয়ার সবচেয়ে বড় অঙ্গরাজ্য এবং রাশিয়ার সাখা প্রজাতন্ত্র অঙ্গরাজ্যের পর বিশ্বের মধ্যে দ্বিতীয় বৃহত্তম অঙ্গরাজ্য। এর গুরুত্বপূর্ণ শহরগুলো কিছুটা ঘনবসতিপূর্ণ। এই অঙ্গরাজ্যে রয়েছে মোট ২.৬ মিলিয়ন বাসিন্দা। যার ৯২% লোকজনই এর দক্ষিণ-পশ্চিমাঞ্চলের প্রান্তীয় শহরগুলোর বাসিন্দা। পুরো দেশের মাত্র ১১% লোকজন বসবাস করে এই অঙ্গরাজ্যটিতে।
জাতীয় পুরস্কার

জাতীয় পুরস্কার হলো যেকোন দেশ বা জাতীর জাতীয় জীবনের বিভিন্ন ক্ষেত্রে কৃতিত্বপূর্ণ অবদানের স্বীকৃতি হিসাবে ব্যক্তি এবং বিভিন্ন প্রতিষ্ঠানকে প্রদত্ত সম্মাননা সূচক পুরস্কার।
প্রদানকারীর উপর নির্ভর করে জাতীয় পুরস্কারকে দুইটি শ্রেণিতে বিভক্ত করা হয়:
বাংলাদেশে সরকারিভাবে প্রদত্ত জাতীয় পুরস্কারগুলোর মধ্যে রয়েছে:
মন্ত্রিপরিষদ বিভাগ থেকে ১৪ নভেম্বর ২০১৯ তারিখে জারিকৃত জাতীয় পুরস্কার/ পদক সংক্রান্ত সংশোধিত নির্দেশাবলি মোতাবেক পুরস্কার/পদক প্রাপককে প্রদেয়সমূহ নিম্নরূপ:
ভারতে সরকারিভাবে প্রদত্ত জাতীয় পুরস্কারগুলোর মধ্যে রয়েছে:
জাতীয় ক্রীড়া পুরস্কার

জাতীয় ক্রীড়া পুরস্কার হলো বাংলাদেশের একটি জাতীয় এবং বেসামরিক পদক। প্রতিবছর বাংলাদেশের ক্রীড়াঙ্গণের বিভিন্ন ক্ষেত্রে অসাধারণ অবদানের জন্য এই পুরস্কারটি প্রদান করা হয়।
বাংলাদেশের ক্রীড়াঙ্গনে অনন্য অবদান রাখার জন্য ১৯৭৬ সালে রাষ্ট্রপতি জিয়াউর রহমান জাতীয় ক্রীড়া পুরস্কার প্রদান করা প্রবর্তন করেন। এরপর ছয় বছর নিয়মিত দেয়ার পর ১৯৮২ সাল থেকে এটি প্রদান বন্ধ হয়ে গেলেও ১৯৯৬ সাল থেকে আবার শুরু করা হয় পুরস্কার প্রদান করা। পুরস্কারগুলি গেমস এবং ক্রীড়া আয়োজক এবং ফুটবল, হকি, ক্রিকেট, সাঁতার, শুটিং, দাদা এবং অ্যাথলেটিক্সে অসাধারণ পারফরম্যান্স প্রদর্শনকারী ব্যক্তিদের দেয়া হয়। পুরস্কার স্বর্ণপদক এবং নগদ বিশ হাজার টাকা দেয়া হয়। নগদ অর্থের পরিমাণ পরবর্তীতে বৃদ্ধি করা হয়। ক্রমান্বয়ে ২০১৯ সালের নভেম্বর থেকে জনপ্রতি ১,০০,০০০ টাকা করা হয়। 
১১ মে ২০২২ সালে ৮৫ ক্রীড়া ব্যক্তিত্বকে একত্রে জাতীয় ক্রীড়া পুরস্কার দেয়া হয়। ২০১৩ সাল থেকে ২০২০ সাল পর্যন্ত আট বছরের জন্য ক্রীড়া পুরস্কারের জন্য মনোনীত করা হয়েছে এদেরকে। এদের মধ্যে ৩৯ জন ক্রীড়া সংগঠক রয়েছেন। বছর অনুযায়ী এরা হলেন:
ডাফেন মেজর

ডাফেন মেজর হচ্ছে ক্রমাগত অগ্নুৎপাত হওয়া একটি দ্বীপ; যা সান্তা ক্রুজ দ্বীপের উত্তরে এবং কলোনের আরচিপেলাগোস্থ বাল্ট্রা এয়ারপোর্টের পশ্চিমে অবস্থিত; এটি সাধারণত মানুষের কাছে গ্যালাপেগোস দ্বীপ বলে পরিচিত। এটা আগ্নেয়গিরি জ্বালামুখের পাথরের চাঁই দ্বারা নির্মিত। কোনো গাছ নেই এবং এর উচ্চতা সমুদ্রের পর্যন্ত উপরে।
যদিও বেশিরভাগ দর্শনার্থীর জন্য এটি সহজে প্রবেশাধিকার যোগ্য, কিন্তু ন্যাশনাল পার্কে তাদের প্রবেশ কঠোরভাবে নিষিদ্ধ। কারণ এই স্থান বৈজ্ঞানিক গবেষণার জন্য ব্যবহৃত হয়। ২০ বছরের বেশি সময় ধরে জীববিজ্ঞানী পিটার এবং রোজামারী গ্র্যান্টের দ্বারা ডারউইনের ফিঞ্চের উপর নিবিড় গবেষণা পরিচালিত হয়ে আসছে। তাঁরা ফিঞ্চের স্বভাব এবং জীবন চক্র পর্যবেক্ষণ ও পরীক্ষা করে দেখেছেন। এর ফলে যে ফলাফল বের হয়ে এসেছে তা নিঃসন্দেহে ডারউইনের বিবর্তন তত্বকে সমর্থন করে। তাদের প্রচেষ্টা নিয়ে লিখিত বই- "দ্য বিক অব দ্য ফিঞ্চেস" পুলিৎজার পুরস্কার পেয়েছে।
ডাফেন বিভিন্ন ধরনের পাখি; যেমন: গ্যালাপেগোস মার্টিন, ব্লু-ফুটেড বুবি, নাযকা বুবি, শর্ট-ইয়ার্ড পেঁচা, রেড-বিল্ড ট্রপিকবার্ড এবং ম্যাগনিফিসেন্ট ফ্রাইগেটবার্ড এর আবাসস্থল।
অ্যালেক হারউড

আলেকজান্ডার অ্যালেক হারউড (; জন্ম: ১৭ জুন, ১৯০২ - মৃত্যু: ২৬ সেপ্টেম্বর, ১৯৮২) কুইন্সল্যান্ডের ক্যাঙ্গারু পয়েন্টে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৩১ সময়কালে অস্ট্রেলিয়ার পক্ষে দুই টেস্টে অংশগ্রহণের সুযোগ ঘটে তার। ঘরোয়া প্রথম-শ্রেণীর ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ ডানহাতে মিডিয়াম কিংবা ডানহাতে অফ ব্রেক বোলিংয়ে পারদর্শীতা দেখিয়েছেন। এছাড়াও নিচেরসারিতে ডানহাতে ব্যাটিংয়ে দক্ষতা প্রদর্শন করেছেন অ্যালেক হারউড।
বৈচিত্র্যধর্মী বোলিং কৌশলের জন্য ব্যাপক পরিচিতি পান। মাত্র কয়েক পা দৌঁড়ে বল পিচে ফেলতেন। ১৯৩০-৩১ মৌসুমে অস্ট্রেলিয়া ক্রিকেট দলের পক্ষে খেলার জন্য আমন্ত্রিত হন। দুই টেস্টে মানানসই বোলিং করা স্বত্বেও আঘাতপ্রাপ্ত খেলোয়াড়ের আরোগ্যহেতু তাকে পুনরায় মাঠের বাইরে অবস্থান করতে হয়।
ব্যক্তিগত জীবনে বিবাহিত ছিলেন আলেক হারউড। নর্মা নাম্নী এক রমণীর পাণিগ্রহণ করেন। এ দম্পতির জেনেট, রোজ ও ফিলিপ নামের তিন সন্তান ছিল। ২৬ সেপ্টেম্বর, ১৯৮২ তারিখে ৮০ বছর বয়সে নিউ সাউথ ওয়েলসের কফস হারবারে তার দেহাবসান ঘটে।